Izziņa par atzinumos sniegtajiem iebildumiem

|  |
| --- |
| likumprojektam “Grozījumi Sugu un biotopu aizsardzības likumā” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | **III. Tiesību akta projekta ietekme uz valsts budžetu un pašvaldību budžetiem** | **Finanšu ministrija 13.03.2019**Ņemot vērā anotācijas III sadaļas 7.punktā norādīto informāciju, ka invazīvo sugu regulas prasību ieviešanas nodrošināšanai finansējums tika rasts veicot iekšējo valsts budžeta līdzekļu pārdali VARAM ietvaros, lūdzam anotācijas III sadaļā papildināt 2.1.apakšpunktu ar papildu apakšpunktiem, norādot finansējuma pārdali starp VARAM apakšprogrammām un vienas apakšprogrammas ietvaros, tādējādi veidojot neitrālu ietekmi uz valsts budžeta izdevumiem 2.punktā un neitrālu finansiālo ietekmi 3.punktā.**Finanšu ministrija 04.03.2020**Ņemot vērā, ka nav atbalstāma tādu likumprojektu pieņemšana, kuru īstenošana var netikt nodrošināta nepietiekamā finansējuma dēļ, uzskatām, ka likumprojekta tālāka virzība ir atbalstāma tikai tad, ja Zemkopības ministrija un tās padotības iestādes – Valsts augu aizsardzības dienests un Valsts meža dienests – ar likumprojekta normu ieviešanu saistīto nepieciešamo finansējumu nodrošina tai piešķirto valsts budžeta līdzekļu ietvaros, atbilstoši precizējot anotācijas III sadaļu, vai arī likumprojekta tālāka virzība ir atliekama līdz brīdim, kad jautājums par nepieciešamo finansējumu tiks izskatīts Ministru kabinetā budžeta sagatavošanas procesā. | **Nav ņemts vērā.**Saskaņā ar Tieslietu ministrijas 2019. gada 9. aprīļa vēstuli Nr. 1-13.2/1266 par EK izdoto paziņojumu[[1]](#footnote-1) “Izmaiņas vienreizēju soda maksājumu un dienas kavējuma naudas aprēķina metodē, kuras Komisija ierosinājusi saistībā ar pārkāpumu procedūrām Eiropas Savienības Tiesā”, Latvijai noteiktā vienreizējā soda maksājuma summa ir 308 000 *euro*, vienreizējā soda maksājuma minimālā pamatsumma par dienu Latvijai ir 124,20 *euro* dienā *euro* un – maksimālā – 2484 *euro*, savukārt kavējuma nauda ir noteikta no 372,60 *euro* līdz  22 356 *euro* apmērā par katru kavējuma dienu. Turklāt ES Tiesai ir tiesības uzlikt pienākumu dalībvalstij samaksāt tai nospriesto naudas sodu jau ar pirmo ES Tiesas spriedumu, un finansiālās sankcijas tiks piespriestas arī tādā gadījumā, ja tiesvedības laikā dalībvalsts pārkāpumu novērsīs. Bez tam soda naudas samaksa neatbrīvo dalībvalsti no saistību izpildes. Līdz ar to secināms, ka pat tikai minimālā soda nauda Eiropas Parlamenta un Padomes 2014. gada 22. oktobra Regulas Nr. 1143/2014 *par invazīvu svešzemju sugu introdukcijas un izplatīšanās profilaksi un pārvaldību* (turpmāk – Regula) neieviešanas vai nepilnīgas ieviešanas gadījumā 2 – 5 reizes (atkarībā no Regulas ieviešanas gada) pārsniedz iestāžu izmaksas Regulā noteikto jauno funkciju īstenošanai.Zemkopības ministrija nepieciešamo papildu finansējuma pieprasījumu iesniegs kā pieteikumu prioritārajiem pasākumiem 2021. - 2023.gadam, kas tiks izskatīts likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023. gadam” sagatavošanas procesā. | **Finanšu ministrija 07.09.2020**1. Ņemot vērā, ka nav atbalstāma tādu likumprojektu virzība, kuru izpilde var netikt nodrošināta nepietiekamā finansējuma dēļ, uzskatām, ka likumprojektu tālākā virzība iespējama tikai tad, ja to īstenošanai nepieciešamais finansējums Zemkopības ministrijai 2020.gadā 42 170 *euro*, 2021.gadā un turpmākajos gados 31 280 *euro* apmērā tiek nodrošināts esošo valsts budžeta līdzekļu ietvaros vai 2021.gada valsts budžeta sagatavošanas procesā likumprojektu īstenošanai Ministru kabinetā ir atbalstīta papildu finansējuma piešķiršana.Vienlaikus norādām, ka Zemkopības ministrija ar 2020.gada 8.jūlija vēstuli Nr.8-2e/1438/2020 “Par prioritārajiem pasākumiem 2021., 2022. un 2023. gadam” nav iesniegusi pieteikumus prioritārajiem pasākumiem 2021.- 2023.gadam, kas atbilstu likumprojektu anotācijas III sadaļā norādītajam nepieciešamajam papildu finansējumam jauno funkciju veikšanai. |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 18.02.2019. (elektroniskā saskaņošana), 25.02.2020. (elektroniskā saskaņošana), 27.08.2020. (elektroniskā saskaņošana)  |
|  |  |
| Saskaņošanas dalībnieki | Finanšu ministrija |
|  | Tieslietu ministrija |
|  | Satiksmes ministrija |
|  | Zemkopības ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Zemkopības ministrija 20.03.2019**Aizstāt projektā lietoto terminu “nacionālais invazīvo sugu saraksts” ar “Latvijas invazīvo sugu saraksts”. Tā kā invazīvās sugas būs iekļautas gan Eiropas Savienības sarakstā, gan Latvijas izveidotajā sarakstā piemērotāk būtu lietot terminu “Latvijas invazīvo sugu saraksts”. | **Ņemts vērā.** | Precizēts viss likumprojekts un anotācija. |
|  | **Anotācija** |  |  |  |
|  | **I, II sadaļa** | **Finanšu ministrija 07.09.2020**2. Lūdzam likumprojekta “Grozījumi Sugu un biotopu aizsardzības likumā” anotācijas I sadaļas 2.punktā (6 lpp. pēdējā rindkopa) svītrot tekstu: “*Valsts ieņēmumu dienesta Muitas pārvaldei*” un anotācijas I sadaļas 2.punktā (7 lpp. pēdējā rindkopa un 8 lpp. pirmā rindkopa) svītrot tekstu “*Administratīvā atbildība par pārkāpumiem invazīvās sugas indivīdu ievešanā valstī, tostarp pārvietojot tranzīta muitas procedūrā, vai transportējot uz Eiropas Savienību vai no tās regulējošo normatīvo aktu jomā tiks ietverta dekodifikācijas ietvaros - Muitas likumā.*”, kā arī izziņas II sadaļas 2.punkta 5.ailē svītrot tekstu: “*Precizēta anotācija. “Administratīvā atbildība par pārkāpumiem invazīvās sugas indivīdu ievešanā valstī, tostarp pārvietojot tranzīta muitas procedūrā, vai transportējot uz Eiropas Savienību vai no tās regulējošo normatīvo aktu jomā tiks ietverta dekodifikācijas ietvaros - Muitas likumā.*”, ņemot vērā, ka precizētajā likumprojektā “Grozījumi Sugu un biotopu aizsardzības likumā” ir ņemts vērā Finanšu ministrijas iebildums, no likumprojekta svītrota 6.panta septītā daļa attiecībā uz Valsts ieņēmuma dienesta Muitas pārvaldi, attiecīgi likumprojekts vairs neparedz Valsts ieņēmumu dienesta Muitas pārvaldei atbildīgās institūcijas pienākumus.  | **Ņemts vērā.** | Precizēta anotācija. |
|  | **III sadaļa** | **Finanšu ministrija 13.03.2019**Lūdzam aizpildīt anotācijas III sadaļu saskaņā ar Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” pielikumā noteikto formu. | **Ņemts vērā.** | Precizēta anotācija. |
|  |  | **Zemkopības ministrija 20.03.2019**Lai gan likumprojekts neparedz papildus funkcijas Valsts meža dienestam, likumprojektā minēts informatīvais ziņojums, kura 10.punktā noteikts, ka, lai nodrošinātu Regulas īstenošanu, nepieciešams noteikt LHEI, PVD, VID Muitas pārvaldei un Valsts meža dienestam sniegt Dabas aizsardzības pārvaldei visu nepieciešamo informāciju saistībā ar invazīvajām sugām. Paredzot, ka būs nepieciešams papildus informācijas ieguve un informācijas sistēmu integrēšana, Zemkopības ministrija nepiekrīt, ka Valsts meža dienestam papildus finansējums nav nepieciešams. Lūdzu papildināt likumprojekta anotāciju. | **Ņemts vērā.** | Papildināta anotācija. |
|  | **III sadaļa** | **Zemkopības ministrija 29.05.2019**Valsts meža dienesta paredzamās izmaksas. | **Ņemts vērā.** | Precizēta anotācija. |
|  | **IV sadaļa** | **Tieslietu ministrija 14.03.2019**Lūdzam precizēt likumprojekta **anotācijas IV sadaļu** atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 54.2 apakšpunktam, norādot, kādas izmaiņas saistībā ar likumprojektu paredzētas likumprojektā “Grozījumi Augu aizsardzības likumā” un šo izmaiņu nepieciešamības pamatojumu. | **Ņemts vērā.** | Precizēta anotācija. |
|  | **V sadaļa**“Līguma par Eiropas Savienības darbību 288. pants paredz regulas tiešo piemērojamību vienmēr. Pie minētā secinājuma nonākusi Eiropas Kopienu tiesa, 1971. gada 14. decembrī, pasludinot spriedumu lietā *Politi*.” | **Tieslietu ministrija 14.03.2019**Saistībā ar Regulas prasību ieviešanu likumprojektā lūdzam aizpildīt likumprojekta **anotācijas V sadaļas** 1. tabulu atbilstoši instrukcijas 56. punktam.Papildus norādām, ka nav saprotama likumprojekta **anotācijas V sadaļas** 3. punktā norādītās vispārīgās informācijas sasaiste ar likumprojektā ietverto specifisko regulējumu. Attiecīgi lūdzam svītrot likumprojekta **anotācijas V sadaļas** 3. punktā ietverto informāciju. | **Ņemts vērā.** | Precizēta anotācija. |
|  | **V sadaļas 1. tabula** | **Satiksmes ministrija 15.03.2019**Lūdzam aizpildīt likumprojekta anotācijas V.sadaļas 1.tabulu, jo likumprojekta anotācijas I.sadaļas 1.punktā ir norādīts, ka likumprojekts izstrādāts, lai īstenotu Eiropas Parlamenta un Padomes 2014.gada 22.oktobra Regulā Nr.1143/2014 par invazīvu svešzemju sugu introdukcijas un izplatīšanās profilaksi un pārvaldību noteiktos Eiropas Savienības dalībvalstu pienākumus attiecībā uz invazīvām svešzemju sugām. | **Ņemts vērā.** | Precizēta V sadaļas 1. tabula.. |
|  |  | **Zemkopības ministrija 04.09.2020**Lūdzam svītrot Zemkopības ministriju no anotācijas VII.sadaļas 1.punkta. | **Ņemts vērā.** |  |
|  | **Likumprojekts** |  |  |  |
|  |  | **Zemkopības ministrija 20.03.2019**Ņemot vērā, ka Sugu un biotopu aizsardzības likums būs pamatlikums invazīvajām sugām, šajā likumā ir ļoti svarīgi noteikt visu Regulas ieviešanā iesaistīto iestāžu atbildību. Projektā būtu jānorāda, kas: 1) veic Eiropas invazīvo sugu sarakstā iekļauto sugu monitoringu un nosaka to izplatību; 2) veic agrīnās atklāšanas paziņošanu par jaunas invazīvās sugas parādīšanos teritorija/reģionā un to izskaušanu; 3) kontrolē un uzrauga Eiropas invazīvo sugu sarakstā iekļauto invazīvo sugu apriti. Šobrīd šī atbildība nav noteikta. Tai būtu jābūt noteiktai vienuviet par visām atbildīgajām institūcijām saistībā ar invazīvajām sugām attiecīgajā likumā sadaļā (par invazīvajām sugām), lai personām būtu saprotams un pārskatāms regulējums vienā normatīvajā aktā, detalizētāk nosakot atbildīgo institūciju normatīvajos aktos. | **Ņemts vērā.** | Likumprojekts papildināts saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MKN 108) 172. punktu. Sīkāku detalizāciju nebūtu lietderīgi iekļaut likumprojektā, bet Ministru kabineta noteikumos. Likumprojekts “Grozījumi Sugu un biotopu aizsardzības likumā” paredz Sugu un biotopu aizsardzības likuma 4. pantu papildināt ar deleģējumu Ministru kabinetam izdot “invazīvo sugu introdukcijas un izplatīšanās profilakses un pārvaldības noteikumus”, kuros tiks noteiktas kompetentās institūcijas, kurām atsevišķas konkrētas funkcijas, pienākumus un uzdevumus noteiks Ministru kabinets. punktu. |
|  |  | **Zemkopības ministrija 20.03.2019**Uzskatām, ka Sugu un biotopu aizsardzības likumā ir jābūt atrunātam, ka visas iesaistītās institūcijas sniedz nepieciešamos datus Dabas aizsardzības pārvaldei ziņojuma Eiropas Komisijai sagatavošanai. Lūdzam iekļaut visas iesaistītās institūcijas un norādīt to, ka tās sniedz datus minētā ziņojuma sagatavošanai. | **Ņemts vērā.** | Precizēts likumprojekts. |
|  | 2. Papildināt 5. pantu ar 19. un 20. punktu šādā redakcijā:“19) veic noteiktos kompetentās institūcijas pienākumus Eiropas Parlamenta un Padomes (ES) 2014. gada 22. oktobra regulas Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību ieviešanai, koordinējot citu minētās regulas ieviešanā iesaistīto iestāžu sadarbību, veic invazīvo svešzemju sugu monitoringu saskaņā ar valsts monitoringa programmu, veic invazīvo svešzemju sugu izplatīšanās ceļu analīzi un izstrādā šo sugu izplatības ierobežošanas un iznīcināšanas plānus, kā arī veic uzraudzību un kontroli attiecībā uz invazīvām svešzemju dzīvnieku sugām;20) koordinē un nodrošina ziņojumu sagatavošanu atbilstoši Eiropas Parlamenta un Padomes (ES) 2014. gada 22. oktobra regulai Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību.”3. Papildināt 6. pantu ar ceturto daļu šādā redakcijā:“(4) Valsts augu aizsardzības dienests veic Eiropas Parlamenta un Padomes (ES) 2014. gada 22. oktobra regulā Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību noteiktos kompetentās institūcijas pienākumus attiecībā uz invazīvām svešzemju augu sugām, ciktāl tas nav pretrunā ar šā likuma 5.panta 19.punktā noteikto.” | **Tieslietu ministrija 14.03.2019**Lai atvieglotu likumprojekta **2. panta** piemērošanu praksē, lūdzam norādīt konkrētas Eiropas Parlamenta un Padomes 2014. gada 22. oktobra Regulas Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību (turpmāk – Regula) normas saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MKN 108) 172. punktu.Minētais attiecas arī uz likumprojekta 3.pantu, it sevišķi ņemot vērā, ka tiek noteiktas vairākas kompetentās iestādes Regulas ieviešanai, kā arī līdzīgu regulējumu citviet likumprojektā. | **Ņemts vērā.** | Precizēts likumprojekta 5., 6., 7. un 11. pants. |
|  |  | **Zemkopības ministrija 04.09.2020**Likumprojekta 11.punktā ir noteikts papildināt likumprojektu ar VI.nodaļu “Invazīvo sugu saraksts, pārvaldība – izplatības apzināšana, ierobežošana un iznīcināšana”. Norādām, ka spēkā esošajā Sugu un biotopu aizsardzības likumā jau pastāv VI.nodaļa. Lūdzam precizēt nodaļas numerāciju. | **Ņemts vērā.** | Precizēts likumprojekts. |
|  | (6) Pārtikas un veterinārais dienests veic šādus kompetentās institūcijas pienākumus, saskaņā ar Regulas Nr. 1143/2014 15. un 16. pantu attiecībā uz invazīvām sugām – kontrolē sugu ievešanu no trešajām valstīm, ziņo Dabas aizsardzības pārvaldei;(7) Valsts ieņēmumu dienesta Muitas pārvalde veic šādus kompetentās institūcijas pienākumus, saskaņā ar Regulas Nr. 1143/2014 15. un 16. pantu attiecībā uz invazīvām sugām – kontrolē sugu ievešanu uz muitas robežas, ziņo Dabas aizsardzības pārvaldei; | **Finanšu ministrija 04.03.2020**Ņemot vērā likumprojekta 6.panta jaunajā sestajā daļā noteikto attiecībā uz Pārtikas un veterināro dienestu, lūdzam no likumprojekta svītrot 6.panta jauno septīto daļu, kurā Valsts ieņēmuma dienesta (turpmāk – VID) Muitas pārvalde tiek noteikta par atbildīgo institūciju, lai novērstu situāciju, ka divām dažādām iestādēm tiek noteikti identiski pienākumi, nenosakot apstākļus, kuros katrai no institūcijām pildāms šis pienākums, tādējādi radot iestādēm nevajadzīgu administratīvo slogu, iestāžu funkciju dublēšanos. | **Ņemts vērā.** | Svītrots attiecībā uz Valsts ieņēmuma dienesta Muitas pārvaldi.  |
|  |  | **Finanšu ministrija 04.03.2020**Likumprojekta jaunā 29.panta pirmā daļa paredz VID kompetenci administratīvo pārkāpumu procesā attiecībā uz tādiem administratīvajiem pārkāpumiem, kas iepriekš nebija noteikta Latvijas administratīvo pārkāpumu kodeksā, līdz ar to tiek paplašināta VID kompetence apdraudēto savvaļas dzīvnieku un augu sugu īpatņu kontroles jomā. Norādām, ka galvenie VID uzdevumi ir noteikti likuma “Par Valsts ieņēmumu dienestu” 2. un 8.pantā un VID nav nedz atbilstošas zināšanas, nedz materiālie un cilvēkresursi administratīvā pārkāpuma procesa veikšanai par administratīvajiem pārkāpumiem invazīvo sugu izplatības ierobežošanas jomā. Ņemot vērā minēto, uzskatām, ka likumprojekta jaunajā 29.panta pirmajā daļā kā kompetentā iestāde administratīvā pārkāpuma procesā nav nosakāms VID.Vienlaikus uzskatām, ka nav nepieciešams likumprojektā iekļaut normu, kura paredz atbildību par tādu pārkāpumu, par kur var piemērot atbildību saskaņā ar Muitas likuma 29.panta trīspadsmito daļu (stāsies spēkā 2020.gada 1.jūlijā), kurā ar paredzēto administratīvo pārkāpuma sastāvu tiek pārņemts Latvijas Administratīvo pārkāpumu kodeksa 201.12 panta sastāvs. Šo normu VID piemēro arī gadījumos, kad 1973.gada Vašingtonas konvencijas “Par starptautisko tirdzniecību ar apdraudētajām savvaļas dzīvnieku un augu sugām” pielikumos ietvertos īpatņus ieved Latvijā vai izved no tās, neievērojot Padomes 1996.gada 9.decembra Regulā (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību noteikto kārtību.Ņemot vērā minēto, lūdzam veikt nepieciešamos precizējumus likumprojektā un tā anotācijā. | **Ņemts vērā.** | Precizēta anotācija.Precizēts, ka likumprojektā kā kompetentā iestāde administratīvā pārkāpuma procesā nav nosakāms VID. |
|  | Papildināt 4. pantu ar 21. un 22. punktu šādā redakcijā:“21) invazīvo svešzemju sugu introdukcijas un izplatīšanās profilakses un pārvaldības noteikumi;” | **Zemkopības ministrija 04.03.2020**Lūdzam precizēt likumprojekta 4.punktu vai skaidrot anotācijā, kādas prasības tiks iekļautas norādītājos Ministra kabineta noteikumos, pretējā gadījumā nav iespējams izvērtēt, vai tiks aptvertas visas regulas prasības. | **Ņemts vērā.** | Precizēts likumprojekts un anotācija, veicot detalizētu skaidrojumu anotācijā, sākot ar 4. lpp. |
|  | **4.** Papildināt 4. pantu ar 21. un 22. punktu šādā redakcijā:“21) invazīvo svešzemju sugu introdukcijas un izplatīšanās profilakses un pārvaldības noteikumi; <..>” | **Zemkopības ministrija 04.09.2020**Likumprojekta 4,punkts paredz Ministru kabinetam izdot invazīvo sugu introdukcijas un izplatīšanās profilakses un pārvaldības noteikumus. No pašreizējā teksta nav skaidri saprotams, vai šajos noteikumos tiks iekļautas arī konkrētas invazīvās sugas izplatības ierobežošanas un apkarošanas prasības. Lūdzam precizēt likumprojekta 4.punkta sesto apakšpunktu un attiecīgi arī anotāciju. | **Ņemts vērā.** | Papildināta anotācija un likumprojekts ar jaunu deleģējumu MK šādā redakcijā:“22) invazīvo sugu sarakstā iekļautas sugas (vai sugu taksonomiskās grupas) izplatības ierobežošanas un iznīcināšanas noteikumus, pasākumu izstrādi, izstrādes kārtību, metodes, ja nepieciešams, darba aizsardzības prasības, veikto pasākumu uzraudzību;” |
|  | Papildināt 6. pantu ar ceturto, piekto, sesto, septīto un astoto daļu šādā redakcijā: “(4) Valsts augu aizsardzības dienests veic šādus kompetentās institūcijas pienākumus, ja nepieciešams, sadarbībā ar Dabas aizsardzības pārvaldi, attiecībā uz invazīvām sauszemes augu sugām – veic Eiropas un Latvijas sarakstā iekļauto un potenciāli invazīvo sugu sākotnējo riska un prioritāšu novērtējumu, saskaņā ar Regulas Nr. 1143/2014 13. pantu veic sugu izplatīšanās ceļu analīzi, saskaņā ar 8., 9., 15., 30. un 32. pantu nodrošina un kontrolē atļauju darbību sugu izmantošanai un veic audzēšanas, turēšanas un tirdzniecības vietu kontroli, saskaņā ar 16. pantu, izstrādā agrīnās brīdināšanas sistēmu, saskaņā ar 17. un 18. pantu izvērtē un veic agrīnas invāzijas sugu ātras izskaušanas pasākumus, saskaņā ar 19. pantu izstrādā sugu pārvaldības pasākumus, saskaņā ar 22. pantu nodrošina koordināciju un sadarbību ar citām dalībvalstīm, saskaņā ar 14. pantu attiecībā uz prioritārām invazīvām sauszemes augu sugām – nodrošina sugu izplatības valsts uzraudzību un kontroli (precīzo uzmērīšanu un monitoringu), saskaņā ar 10.,16.,24. pantu ziņo Dabas aizsardzības pārvaldei.” | **Zemkopības ministrija 04.03.2020**Lūdzam precizēt likumprojekta 7.punktu (6.panta ceturto daļu), svītrojot Valsts augu aizsardzības dienestam (turpmāk – VAAD) tādas funkcijas, kā:1) veic Eiropas un Latvijas sarakstā iekļauto un potenciāli invazīvo sugu sākotnējo riska un prioritāšu novērtējumu;2) saskaņā ar 16. pantu, izstrādā agrīnās brīdināšanas sistēmu;3) saskaņā ar 17. un 18. pantu izvērtē un veic agrīnas invāzijas sugu ātras izskaušanas pasākumus;4) saskaņā ar 19. pantu izstrādā sugu pārvaldības pasākumus, jo saskaņā ar informatīvo ziņojumu “Par invazīvām svešzemju sugām un kompetenču sadalījumu”, minētie pienākumi nav VAAD pārziņā. Līdz ar to, pamatojoties uz Informatīvo ziņojumu nepiekrītam, ka VAAD tiek deleģēts veikt jaunus pienākumus. | **Ņemts vērā.**Ņemot vērā saņemtos likumprojekta redakcionālos precizējumus no VAAD un ZM, kā arī funkciju fragmentāciju starp iestādēm, nepieciešamību funkcijas veikt gan atsevišķi, gan savstarpējā sadarbībā, kā arī funkciju sadalījumu atkarībā no sugu nodarītā kaitējuma, šāda veida detalizāciju nebūtu lietderīgi iekļaut likumprojektā, bet gan Ministru kabineta noteikumos. Likumprojekts “Grozījumi Sugu un biotopu aizsardzības likumā” paredz Sugu un biotopu aizsardzības likuma 4. pantu papildināt ar deleģējumu Ministru kabinetam izdot “invazīvo sugu introdukcijas un izplatīšanās profilakses un pārvaldības noteikumus”, kuros tiks noteiktas kompetentās institūcijas, kurām atsevišķas konkrētas funkcijas, pienākumus un uzdevumus noteiks Ministru kabinets. | Precizēts likumprojekts un anotācija. |
|  | Papildināt 9. pantu ar 5. punktu šādā redakcijā: “5) iznīcināt invazīvās sugas, ja tās izplatījušās zemē, kas atrodas viņa īpašumā vai lietošanā.” | **Zemkopības ministrija 04.03.2020**Vēršam uzmanību uz to, ka ne visas invazīvās sugas varētu būt izplatījušās zemē, piem., saldūdens invazīvā suga varētu būt izplatījusies ezerā, līdz ar to lūdzam precizēt likumprojekta 9.punkta (9.panta 5.punkta) redakciju.  | **Ņemts vērā.**Lūdzam ņemt vērā, ka visā Sugu un biotopu aizsardzības likumā tiek lietots jēdziens “zemes īpašnieks”, piemēram, “9.pants. Zemes īpašnieku vai lietotāju pienākumi”, “10.pants. Zemes īpašnieku vai lietotāju tiesības uz kompensāciju”, ar to saprotot pienākumus kā pret sauszemes, tā ūdeņu biotopiem. | Likumprojekts precizēts šādā redakcijā: “5) iznīcināt invazīvās sugas, ja tās izplatījušās zemes vienībā, kas atrodas viņa īpašumā, lietošanā vai valdījumā.” |
|  |  | **Zemkopības ministrija 04.09.2020**Likumprojekta 11.punktā paredzēts izveidot 24.pantu, kura otrajā daļā ir noteikts, ka Latvijas invazīvo sugu sarakstā iekļauj sugu, kura nav iekļauta Eiropas Savienības invazīvo sugu sarakstā. Savukārt, likumprojekta anotācijas I.sadaļas 2.punktā norādīts, ka sarakstā tiks iekļautas arī invazīvās sugas, kas rada bažas Eiropas Savienībai un ir iekļautas Komisijas īstenošanas Regulās 2016/1141, 2017/1263 un 2019/1262. Lai nosacījumi būtu nepārprotami, lūdzam precizēt likumprojekta 11.punkta (24.panta otrās daļas) redakciju vai anotāciju. | **Ņemts vērā.** | Precizēta anotācija. |
|  | 1. Papildināt 4. pantu ar 21., 22., 23., 24. un 25. punktu šādā redakcijā:“21) nacionālo invazīvo augu un dzīvnieku sugu sarakstu un sugu prioritātes kategorijas;22) kārtību, kādā tiek izstrādāti invazīvo sugu izplatības ierobežošanas un iznīcināšanas plāni;23) invazīvo svešzemju sugu izplatības ierobežošanas kārtību;24) kārtību, kādā tiek izdotas atļaujas darbībām ar invazīvām sugām;25) invazīvo svešzemju dzīvnieku sugu turēšanas vietu reģistrācijas kārtību.” | **Zemkopības ministrija 20.03.2019**Uzskatām, ka kādos no projektā uzskaitītajiem noteikumiem (4.panta 21. – 25.punkts) būtu papildināms ar jautājumiem, kas attiecas uz kārtību kādā informē par invazīvo sugu izplatību un plānoto ierobežošanu un kārtību kādā personas sniedz informāciju par invazīvo sugu izplatību. | **Ņemts vērā.**Šādas detalizācijas jautājumi par kārtību kādā informē par invazīvo sugu izplatību un plānoto ierobežošanu, un kārtību kādā personas sniedz informāciju par invazīvo sugu izplatību tiks iekļauti deleģējumā Ministru kabinetam izdot “invazīvo sugu introdukcijas un izplatīšanās profilakses un pārvaldības noteikumus”. | Precizēts viss likumprojekts.  |
|  |  | **Zemkopības ministrija 04.09.2020**Lūdzam papildināt likumprojekta 11.punktā 24.panta trešo daļu ar teikumu “Saraksts ir publiski pieejams sabiedrībai”. | **Ņemts vērā.** | Precizēts 231. pants. |
|  | 4. Papildināt likumu ar VI nodaļu šādā redakcijā: 24. pants. Nacionālais invazīvo sugu saraksts un prioritāšu kategorijas (1) Nacionālajā invazīvo sugu sarakstā var iekļaut tādu sugu, kas atbilst kādam no turpmāk minētajiem nosacījumiem:<..>3) suga nav minēta ES invazīvo sugu sarakstā, tomēr saskaņā ar zinātniskiem pierādījumiem Latvijā suga ir uzskatāma par invazīvu un rada būtiskus ekonomiskos zaudējumus vai apdraudējumu bioloģiskajai daudzveidībai vai ekosistēmu pakalpojumiem, vai cilvēku veselībai.(2) Ņemot vērā invazīvās svešzemju sugas izplatību un potenciālos draudus, kādus tā var radīt bioloģiskajai daudzveidībai, cilvēku veselībai un tautsaimniecībai, invazīvajai svešzemju sugai nosaka prioritātes kategoriju: 1) augstas prioritātes invazīvā svešzemju suga – suga, kura neatkarīgi no izplatības Latvijā rada nopietnus draudus ne tikai bioloģiskajai daudzveidībai un ekosistēmu pakalpojumiem, bet arī cilvēku veselībai vai ekonomikai; | **Tieslietu ministrija 14.03.2019**Vēršam uzmanību, ka atbilstoši juridiskās tehnikas prasībām tiesību aktu projektus raksta viennozīmīgi skaidri un vienotā stilistikā. Ievērojot minēto, pirmkārt, lūdzam likumprojekta **4. pantā** izteiktajā 24. panta pirmās daļas 3. punktā un otrās daļas 1. punktā salāgot terminoloģiju, kas attiecas uz kaitējuma būtiskumu.Otrkārt, lai minētās normas praksē tiktu piemērotas vienveidīgi, lūdzam norādīt kritērijus kaitējumam, kas uzskatāms par būtisku vai nopietnu. Minētais attiecas arī uz līdzīgu regulējumu citviet likumprojektā. | **Ņemts vērā.** | Precizēts viss likumprojekts. |
|  | 24. pants. “Nacionālais invazīvo sugu saraksts un prioritāšu kategorijas.(2) Ņemot vērā invazīvās svešzemju sugas izplatību un potenciālos draudus, kādus tā var radīt bioloģiskajai daudzveidībai, cilvēku veselībai un tautsaimniecībai, invazīvajai svešzemju sugai nosaka prioritātes kategoriju: 1) augstas prioritātes invazīvā svešzemju suga – suga, kura neatkarīgi no izplatības Latvijā rada nopietnus draudus ne tikai bioloģiskajai daudzveidībai un ekosistēmu pakalpojumiem, bet arī cilvēku veselībai vai ekonomikai; 2) vidējas prioritātes invazīvā svešzemju suga – suga, kura Latvijā ir sastopama nelielā teritorijā, atsevišķā reģionā, vai suga, kas Latvijā šobrīd nav sastopama savvaļā, taču pastāv liela varbūtība, ka tā nākotnē varētu ieviesties; 3) zemas prioritātes invazīvā svešzemju suga – suga, kas Latvijā sastopama ļoti plaši, kuras ietekme uz bioloģisko daudzveidību, cilvēku veselību vai ekonomiku nav būtiska vai kuras izskaušana nav ekonomiski pamatota.”“5.pants. 19) veic noteiktos kompetentās institūcijas pienākumus Eiropas Parlamenta un Padomes (ES) 2014. gada 22. oktobra regulas Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību ieviešanai, koordinējot citu minētās regulas ieviešanā iesaistīto iestāžu sadarbību, veic invazīvo svešzemju sugu monitoringu saskaņā ar valsts monitoringa programmu, veic invazīvo svešzemju sugu izplatīšanās ceļu analīzi un izstrādā šo sugu izplatības ierobežošanas un iznīcināšanas plānus, kā arī veic uzraudzību un kontroli attiecībā uz invazīvām svešzemju dzīvnieku sugām;” | **Zemkopības ministrija 20.03.2019**Valsts augu aizsardzības dienests (turpmāk – VAAD) veiks monitoringu tikai Latvijas invazīvo sugu sarakstā iekļautajiem augstas prioritātes sauszemes augu sugām. Projekta 5.panta 19.punktā, kā arī secīgi projekta nākamajos punktos nepieciešams noteikt atbildību par pārējām Eiropas Savienības invazīvo sugu saraksta un Latvijas invazīvo sugu saraksta invazīvajām augu sugām, kas nav augstas prioritātes, kā arī iespējami (potenciāli) invazīvajām sugām (agrīnā atklāšana). Šobrīd parādās pretruna ar likumprojekta 24.panta otrajā daļā noteiktajām prioritātes grupām un Eiropas Parlamenta un Padomes (ES) 2014. gada 22. oktobra regulas Nr. 1143/2014 par invazīvu sugu introdukcijas un izplatīšanās profilaksi un pārvaldību ieviešanu (turpmāk – Regula) 15.apsvērumu. Likumprojektā “Grozījumi Augu aizsardzības likumā” (VSS-159) ir noteikts, ka VAAD veic augstas prioritātes invazīvo augu sugu monitoringu, bet šajā projektā nav nekur noteiks, kas veikts monitoringu vidējās prioritātes invazīvajām augiem un dzīvniekiem, kas ir prioritāte saskaņa ar Regulu, ka arī - kas veiks monitoringu augstas prioritātes invazīvajiem dzīvniekiem. Ir jābūt skaidram, kurai iestādei ir kādas funkcijas, lai īstenotu Regulu. Lūdzam likumprojekta 5.panta 19.punktu izteikt šādā redakcijā: “Koordinē Eiropas Parlamenta un Padomes (ES) 2014. gada 22. oktobra regulas Nr. 1143/2014 par invazīvu sugu introdukcijas un izplatīšanās profilaksi un pārvaldību, ieviešanu, kā arī veic noteiktos kompetentās institūcijas pienākumus attiecībā uz invazīvām dzīvnieku sugām un invazīvajām ūdens augu sugām, potenciālajām invazīvajām sugām, Eiropas Savienības invazīvajām augu sugām un vidējās un zemas prioritātes Latvijas invazīvajām augu sugām.”. | **Ņemts vērā.**Saskaņā ar Regulas preambulas 15. apsvērumu prioritāras ir tās invazīvās svešzemju sugas, kuras:1) dalībvalstī vēl nav sastopamas, bet ir nopietns potenciāls, ka tās varētu ieviesties; 2) dalībvalstī pagaidām ir sastopamas nelielā teritorijā, atsevišķā reģionā; 3) neatkarīgi no izplatības rada nopietnus draudus ne tikai bioloģiskajai daudzveidībai, bet arī cilvēku veselībai un ekonomikai.Pirmās divas no minētajām kategorijām ir sugas, kas prioritāri jāiekļauj monitoringa sistēmā, lai uzraudzītu to izplatību vai konstatētu sugas ienākšanu valstī, un attiecīgi reaģētu, īstenojot agrīnās izskaušanas pasākumus. Balstoties uz pieejamo informāciju un zinātniskajām atziņām, šobrīd nav iespējams novērtēt, kuras no visām sarakstā iekļautajām sugām Latvijā ir ar lielāko kaitējuma ietekmi, uzskatāmas par prioritārām un kādi ierobežošanas pasākumi būtu izmaksu efektīvākie, taču to būs iespējams novērtēt, veicot invazīvo sugu riska novērtējumu, ko noteiks Ministru kabinets. | Precizēts likumprojekts un anotācija. |
|  | (3) Prioritāras ir potenciāli invazīvās sugas un tās invazīvās sugas, kas neatkarīgi no izplatības Latvijā rada būtisku kaitējumu bioloģiskajai daudzveidībai vai ekosistēmu pakalpojumiem, kā arī cilvēku veselībai vai tautsaimniecībai. Sugu prioritāti nosaka Ministru kabinets. | **Zemkopības ministrija 04.03.2020**Likumprojekta 11.punktā (24.panta trešajā daļā) noteikts, ka sugu prioritāti nosaka Ministru kabinets, bet īsti nav skaidrs, kāds būs invazīvo sugu dalījums pēc prioritātēm, lūdzam skaidrot anotācijā vai precizēt likumprojektu nosakot, kas tiks iekļauts norādītājos Ministra kabineta noteikumos; | **Ņemts vērā.**Lūdzam skatīt informāciju pie 18. punkta. | Papildināta anotācija no 4. lpp. |
|  | “19) veic noteiktos kompetentās institūcijas pienākumus Eiropas Parlamenta un Padomes (ES) 2014. gada 22. oktobra regulas Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību ieviešanai, koordinējot citu minētās regulas ieviešanā iesaistīto iestāžu sadarbību, veic invazīvo svešzemju sugu monitoringu saskaņā ar valsts monitoringa programmu, veic invazīvo svešzemju sugu izplatīšanās ceļu analīzi un izstrādā šo sugu izplatības ierobežošanas un iznīcināšanas plānus, kā arī veic uzraudzību un kontroli attiecībā uz invazīvām svešzemju dzīvnieku sugām;20) koordinē un nodrošina ziņojumu sagatavošanu atbilstoši Eiropas Parlamenta un Padomes (ES) 2014. gada 22. oktobra regulai Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību.” | **Zemkopības ministrija 20.03.2019**Saskaņā ar Regulas 14.pantu, valsts mērogā ir nepieciešams ieviest arī agrīnās brīdināšanas sistēmu, lai nepieļautu invazīvo sugu ieviešanos un izplatīšanos Eiropas Savienības teritorijā. Lai īstenotu Regulas 14.pantu likumprojektā ir nepieciešams noteikt atbildīgo iestādi par agrīnās brīdināšanas sistēmas ieviešanu. Lūdzam 5.pantu papildināt ar 22. punktu šādā redakcijā: “22. izstrādā agrīnās brīdināšanas sistēmas un ziņo Eiropas Komisijai un pārējām Eiropas Savienības dalībvalstīm, lai agrīni atklātu invazīvo sugu klātbūtni.” | **Ņemts vērā.**Šādi kompleksi un vienlaikus detalizēti jautājumi kā agrīnās brīdināšanas sistēmas ieviešana, lai nepieļautu invazīvo sugu ieviešanos un izplatīšanos, tiks iekļauti deleģējumā Ministru kabinetam izdot “invazīvo sugu introdukcijas un izplatīšanās profilakses un pārvaldības noteikumus”. | Precizēts likumprojekts un anotācija. |
|  | “(4) Valsts augu aizsardzības dienests veic Eiropas Parlamenta un Padomes (ES) 2014. gada 22. oktobra regulā Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību noteiktos kompetentās institūcijas pienākumus attiecībā uz invazīvām svešzemju augu sugām, ciktāl tas nav pretrunā ar šā likuma 5.panta 19.punktā noteikto.” | **Zemkopības ministrija 20.03.2019**Lai sabiedrībai ir skaidri redzamas, par kādiem jautājumiem VAAD ir atbildīga, lūdzam 6.panta ceturto daļu izteikt šādā redakcijā: “(4) Valsts augu aizsardzības dienests veic Eiropas Parlamenta un Padomes (ES) 2014. gada 22. oktobra regulā Nr. 1143/2014 par invazīvu sugu introdukcijas un izplatīšanās profilaksi un pārvaldību noteiktos kompetentās institūcijas pienākumus attiecībā uz darbībām ar invazīvām augu sugām, ciktāl tas nav pretrunā ar šā likuma 5.panta 19.punktā noteikto un saskaņā ar Augu aizsardzības likumā noteiktajām funkcijām attiecīgajā jomā.” | **Ņemts vērā.**Likumprojekts papildināts saskaņā ar MKN 108 172.  punktu. Sīkāku detalizāciju plānots izstrādāt likumprojektā paredzētajā deleģējumā Ministru kabinetam izdot “invazīvo sugu introdukcijas un izplatīšanās profilakses un pārvaldības noteikumus”. | Precizēts likumprojekts.  |
|  | (1) Valsts augu aizsardzības dienests datus par invazīvo augu sugu izplatību un Dabas aizsardzības pārvalde datus par invazīvo sugu izplatību apkopo dabas datu pārvaldības sistēmā. Šajā sistēmā esošā informācija par invazīvajām sugām Ministru kabineta noteiktajā kārtībā ir brīvi pieejama sabiedrībai. | **Zemkopības ministrija 04.03.2020**Likumprojekta 11.punktā (26.pants pirmā daļa) noteikts, ka VAAD datus par invazīvo augu sugu izplatību apkopo dabas datu pārvaldības sistēmā. Vēlamies vērst uzmanību, ka VAAD dati par veikto invazīvās sugas Sosnovska latvāņa monitoringu iekļauti un tiek uzglabāti Kultūraugu uzraudzības valsts informācijas sistēmas Invazīvo augu sugu izplatības datu bāzē. Datu bāzē iekļautie dati arī ir brīvi pieejami sabiedrībai. Likumprojektā minētā sistēma ir Dabas aizsardzības pārvaldes pārraudzībā, līdz ar lūdzam skaidrot anotācijā, kā VAAD varēs apkopot datus šajā sistēmā, vai abas šīs datu sistēmas ir plānots salāgot? | **Ņemts vērā.** | Precizēts likumprojekts.  |
|  | Invazīvo sugu saraksts, izplatības ierobežošana un iznīcināšana. 24. pants. Nacionālais invazīvo sugu saraksts un prioritāšu kategorijas. <..> (2) Ņemot vērā invazīvās svešzemju sugas izplatību un potenciālos draudus, kādus tā var radīt bioloģiskajai daudzveidībai, cilvēku veselībai un tautsaimniecībai, invazīvajai svešzemju sugai nosaka prioritātes kategoriju: <..> 3) zemas prioritātes invazīvā svešzemju suga – suga, kas Latvijā sastopama ļoti plaši, kuras ietekme uz bioloģisko daudzveidību, cilvēku veselību vai ekonomiku nav būtiska vai kuras izskaušana nav ekonomiski pamatota. | **Zemkopības ministrija 20.03.2019**Lūdzam projekta 24.panta otrās daļas trešajā apakšpunktā norādīt to, ka zemas prioritātes invazīvās sugas organizēta un koordinēta izskaušana valsts mērogā nav ekonomiski pamatota, tādējādi dodot iespēju pašvaldībām rīkoties un iesaistīties projektos invazīvo sugu ierobežošanai, kā saskaņā ar Regulas ieviešanu, lai nav pretrunas ar to. Lūdzam izteikt 24.panta otrās daļas trešo apakšpunktu šādā redakcijā: “3) zemas prioritātes invazīvā suga – suga, kas Latvijā sastopama ļoti plaši, kuras ietekme uz bioloģisko daudzveidību, cilvēku veselību un ekonomiku nav būtiska un kuras organizēta un koordinēta izskaušana valsts mērogā nav ekonomiski pamatota.”. | **Ņemts vērā.**Balstoties uz pieejamo informāciju un zinātniskajām atziņām, šobrīd nav iespējams novērtēt, kuras no visām sarakstā iekļautajām sugām Latvijā ir ar lielāko kaitējuma ietekmi, uzskatāmas par prioritārām un kādi ierobežošanas pasākumi būtu izmaksu efektīvākie, taču to būs iespējams novērtēt, veicot invazīvo sugu riska novērtējumu, ko noteiks Ministru kabinets. | Precizēts likumprojekts, iekļaujot pašvaldības.  |
|  |  | **Zemkopības ministrija 04.09.2020**Lūdzam papildināt likumprojekta 11.punktā 26.panta astotās daļas otro punktu ar teikumu “Plāns publiski pieejams pašvaldības mājas lapā.” | **Ņemts vērā.** |  |
|  | 25.pants. Invazīvo sugu izplatības ierobežošana un iznīcināšana (1) Nacionālajā invazīvo sugu sarakstā iekļautās sugas aizliegts: 1) ievest Latvijas teritorijā, tostarp **tranzītā muitas uzraudzībā**; | **Finanšu ministrija 13.03.2019**Vēršam uzmanību, ka likumprojekta 4.pantā, kas paredz papildināt likumu ar VI nodaļu, 25.panta pirmās daļas 1.punktā norādītā Latvijas teritorijas robeža ir plašāks jēdziens nekā muitas robeža, attiecīgi invazīvo sugu kontrolē var tikt iesaistītas dažādas valsts institūcijas atkarībā no to kompetencē esošajiem jautājumiem. Ņemot vērā minēto, lūdzam noteikt ievešanu kontrolējošo iestādi gan uz Latvijas ārējās robežas (muitas robežas), gan iekšējās robežas, kā arī noteikt kompetento iestādi, kas sniedz atzinumus un nodrošina ekspertīzes šī aizlieguma piemērošanai.Papildus uzskatām, ka 25.panta pirmās daļas 1.punktā norādītais, ka sugas aizliegts ievest “tostarp tranzītā muitas uzraudzībā”, nav izprotams un ir precizējams, jo preču ievešana, šķērsojot muitas robežu, ietver preču ievešanu, preces pārvietojot tranzīta muitas procedūrā.  | **Ņemts vērā.** | Precizēts likumprojektā šādā redakcijā:“233. pants. Invazīvo sugu pārvaldība – kontrole, izplatības ierobežošana un iznīcināšana(2) Latvijas invazīvo sugu sarakstā iekļauto sugu indivīdus, kā arī šādus indivīdus saturošus izstrādājumus un produktus, aizliegts apzināti:1) ievest Latvijas teritorijā, tostarp pārvietojot tranzīta muitas procedūrā;” |
|  | (1) Nacionālajā invazīvo sugu sarakstā iekļautās sugas aizliegts:1) ievest Latvijas teritorijā, tostarp tranzītā muitas uzraudzībā; | **Satiksmes ministrija 15.03.2019**Regulas 7.panta 1.punktā ir uzskaitītas darbības, ko attiecībā uz invazīvajām svešzemju sugām aizliegts apzināti veikt (ievest Eiropas Savienības teritorijā, nepieļaut vairošanos, neizplatīt vidē u.tml.). Atšķirībā no Regulas 7.panta 1.punktā paredzētiem aizliegumiem, likumprojekta 4.pantā ietvertajā 25.panta pirmajā daļā attiecīgie aizliegumi ir attiecināti ne tikai uz apzinātām darbībām, bet arī uz neapzinātām darbībām. Šāda pretruna potenciāli var novest pie personu (piemēram, kuģa kapteiņa, kurš ar kuģa kravu neapzināti ieved invazīvu svešzemju sugu Latvijas teritorijā) nepamatotas sodīšanas.Ņemot vērā minēto, lūdzam novērst iespējamo pretrunu starp Regulu un likumprojektu, atbilstoši precizējot likumprojekta 4.pantā ietverto 25.panta pirmo daļu. | **Ņemts vērā.** | Likumprojekts precizēts šādā redakcijā:“(1) Ierobežojumus attiecībā uz Eiropas Savienības invazīvo sugu sarakstā iekļautajām sugām nosaka saskaņā ar Regulas Nr. 1143/2014 7.pantu.(2) Latvijas invazīvo sugu sarakstā iekļauto sugu indivīdus, kā arī šādus indivīdus saturošus izstrādājumus un produktus, aizliegts apzināti:<..>” |
| 1.
 | “25.pants. Invazīvo sugu izplatības ierobežošana un iznīcināšana (1) Nacionālajā invazīvo sugu sarakstā iekļautās sugas aizliegts: <..>2) turēt, audzēt un pavairot, arī ierobežotos apstākļos, izņemot gadījumos, kad Ministru kabineta noteiktajā kārtībā ir saņemta atļauja darbībām ar invazīvo sugu izmantošanu;” | **Tieslietu ministrija 14.03.2019**Norādām, ka nav saprotams, vai likumprojekta 4. pantā izteiktajā 25. panta pirmās daļas 2. punktā ietverts pilnvarojums Ministru kabinetam vai atsauce uz normatīvajiem aktiem noteiktā jomā. Ievērojot minēto, lūdzam precizēt minēto normu atbilstoši MKN 108 47. un 63. punktam.Nepieciešamības gadījumā lūdzam arī papildināt likumprojekta 5. pantā izteikto likuma pārejas noteikumu 18. punktu. Vienlaikus lūdzam minētās likumprojekta vienības otrajā daļā norādīt normatīvo aktu jomu atbilstoši MKN 108 63. punktam. | **Ņemts vērā.** | Precizēts viss likumprojekts. |
|  |  | **Zemkopības ministrija 04.09.2020**Likumprojekta 12.pants nosaka papildināt likumu ar VII.nodaļu “Administratīvā atbildība invazīvo sugu izplatības ierobežošanas un iznīcināšanas jomā un kompetence sodu piemērošanā. Tā kā spēkā esošajā Sugu un biotopu aizsardzības likumā jau pastāv nodaļa par administratīvajiem pārkāpumiem, lūdzam precizēt likumprojekta redakciju. | **Ņemts vērā.** |  |
|  | 29.pants. Kompetence sodu piemērošanā(2) Administratīvā pārkāpuma procesu par šā likuma 28.panta otrajā, trešajā un ceturtajā daļā minētajiem pārkāpumiem veic Dabas aizsardzības pārvalde, bet attiecībā uz invazīvām sauszemes augu sugām – Valsts augu aizsardzības dienests. | **Zemkopības ministrija 04.03.2020**Likumprojekta 12.punktā (29.pantā) noteiktā kompetence sodu piemērošanā neaptver 28.panta piektajā daļā noteikto soda sankciju, proti, nav noteikta institūcija, kas piemēros sodus attiecībā uz informācijas nesniegšanu kompetentajai institūcijai. | **Ņemts vērā.** | Precizēts šādā redakcijā:“(7) Administratīvā pārkāpuma procesu par šā likuma 301. panta piektajā daļā minētajiem pārkāpumiem veic Dabas aizsardzības pārvalde.” |
|  |  | **Zemkopības ministrija 04.09.2020**Likumprojekta 13.punktā paredzēts papildināt likumu ar 31.panta piekto, sesto, septīto un astoto daļu, un šī panta astotā daļa nosaka administratīvā pārkāpuma procesu veikt Pārtikas un veterinārajam dienestam. Likumprojekta 301. panta otrajā, trešajā un ceturtajā daļā minētos pārkāpumus konstatē Valsts augu aizsardzības dienests. Lūdzam precizēt likumprojekta 13.punktā iekļauto 31.panta astoto daļu. | **Ņemts vērā.** | Precizēts šādā redakcijā:“(9) Administratīvā pārkāpuma procesu par šā likuma 301. panta otrajā, trešajā un ceturtajā daļā minētajiem pārkāpumiem līdz administratīvā pārkāpuma lietas izskatīšanai, ja tos konstatējis, veic Pārtikas un veterinārais dienests. Administratīvā pārkāpuma lietu par šā likuma 301. panta otrajā, trešajā un ceturtajā daļā minētajiem pārkāpumiem izskata attiecīgi šā likuma 31. panta sestajā daļā minētās institūcijas.” |
|  |  | **Zemkopības ministrija 04.03.2020**Lūdzam norādīt anotācijas III sadaļas 8.punktā, ka Eiropas Parlamenta un padomes 2014.gada 22.oktobra regulas Nr.1143/2014 par invazīvu svešzemju sugu introdukcijas un izplatīšanās profilaksi un pārvaldību, ieviešanai norādīto nepieciešamo papildus finansējumu Valsts augu aizsardzības dienestam un Valsts meža dienesta struktūrām nav izdevies rast Zemkopības ministrijas budžeta ietvaros 2020. gadam. Zemkopības ministrija nepieciešamo papildu finansējuma pieprasījumu iesniegs kā pieteikumu prioritārajiem pasākumiem 2021. - 2023.gadam, kas tiks izskatīts likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023. gadam” sagatavošanas procesā. | **Ņemts vērā.** | Precizēts anotācijas III sadaļas 8.punkts. |
|  | **Terminoloģija** | **Zemkopības ministrija 04.03.2020**Atkārtoti lūdzam labot terminu “invazīvās svešzemju sugas”, svītrojot vārdu “svešzemju”. Uzveram, ka, ieviešot jaunu terminu, būs jāgroza arī pārējie normatīvie akti, kas ir lieks papildus administratīvais slogs. Termins “invazīvās sugas” ir iestrādāts arī likumprojektu grozījumos par administratīvo atbildību. Vārds “svešzemju” ir tiešais tulkojums no angļu un krievu valodas, turklāt invazīvs jau pēc definīcijas ir svešzemju, tāpēc vēlreiz to uzsvērt nav nepieciešams.  | **Ņemts vērā.** | Precizēts likumprojekts un anotācija. |
|  |  | **Zemkopības ministrija 20.03.2019**Lūdzam aizstāt projektā “Grozījumi Sugu un biotopu aizsardzības likumā”, kā arī likumprojektā " Grozījumi Augu aizsardzības likumā " (VSS-159) lietoto terminu “invazīvās svešzemju sugas” ar šobrīd normatīvajos aktos par invazīvajām augu sugām esošo terminu “invazīvās sugas”. Uzveram, ka, ieviešot jaunu terminu, būs jāgroza arī pārējie normatīvie akti, kas ir lieks papildus administratīvais slogs. Termins “invazīvās sugas” ir iestrādāts arī likumprojektu grozījumos par administratīvo atbildību. Vārds “svešzemju” ir tiešais tulkojums no angļu un krievu valodas, turklāt invazīvs jau pēc definīcijas ir svešzemju, tāpēc vēlreiz to uzsvērt nav nepieciešams. | **Ņemts vērā.** | Precizēts likumprojekts un anotācija. |
|  |  | **Satiksmes ministrija 15.03.2019**Likumprojekta anotācijā ir minēts, ka likumprojekts ir izstrādāts, lai īstenotu Eiropas Parlamenta un Padomes 2014.gada 22.oktobra Regulā Nr.1143/2014 par invazīvu svešzemju sugu introdukcijas un izplatīšanās profilaksi un pārvaldību (turpmāk – Regula) noteiktos Eiropas Savienības dalībvalstu pienākumus. No Regulas teksta izriet, ka Regula ir cieši saistīta ar citiem Eiropas Savienības un starptautiskajiem normatīvajiem aktiem, tostarp ar Eiropas Parlamenta un Padomes 2008.gada 17.jūnija Direktīvu 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva). Šo Eiropas Savienības normatīvo aktu ieviešanai Latvijā jau ir pieņemti vairāki nacionālie normatīvie akti, piemēram, Jūras vides aizsardzības un pārvaldības likums. Neskatoties uz to, likumprojektā un likumprojekta anotācijā sasaiste ar šo jau spēkā esošo regulējumu nav atspoguļota. Tas neļauj saprast, kā tieši ir plānots attiecīgos tiesiskos regulējumus savstarpēji integrēt. Ņemot vērā minēto, lūdzam papildināt likumprojektu un/vai likumprojekta anotāciju. | **Ņemts vērā.** | Precizēta anotācija. |
|  | Priekšlikumi | **Finanšu ministrija 04.03.2020**Ievērojot likumprojekta jaunā 25.panta pirmās daļas 3.punktā un likumprojekta jaunā 28.panta pirmajā daļā noteikto, secinām, ka 25.panta pirmās daļas 3.punktā lietotajam jēdzienam “iznīcināšana” un 28.panta pirmajā daļā lietotajam jēdzienam “izskaušana” ir pēc būtības vienāds saturs, attiecīgi aicinām abās minētajās normās lietot vienu un to pašu vārdisko izteiksmi.  | **Ņemts vērā.** | Precizēts likumprojektā un anotācijā, atstājot jēdzienu “iznīcināšana”. |
|  |  | **Tieslietu ministrija 14.03.2019**Iesakām precizēt likumprojekta anotācijas I sadaļas 1. punktu, papildinot to ar norādi uz I sadaļas 2. punktā minēto informatīvo ziņojumu. | **Ņemts vērā.** | Precizēta anotācija. |
|  |  | **Zemkopības ministrija 20.03.2019**1. Lūdzam anotācijā skaidrot, kas tiks iekļauts projekta 4.panta 22.punkā minētājā kārtībā par invazīvo sugu izplatības ierobežošanas un iznīcināšanas plāniem.
2. Ierosinām precizēt Anotācijas 1.sadaļas 2.punkta 4.apakšpunktu (4.lpp), kurā noteikts, ka Sugu un biotopu aizsardzības likuma VI nodaļa ir analoga esošajam regulējumam augu aizsardzības likumā, jo minētajā nodaļā netiek ietverts viss regulējums, kas attiecas uz invazīvajām sugām Augu aizsardzības likumā.
3. Ierosinām projekta 25.panta pirmajā daļā norādīt, ka invazīvo sugu aizliegums attiecas nevis tikai uz Latvijas invazīvo sugu saraksta sugām, bet arī uz Eiropas Savienības invazīvo sugu saraksta sugām. Ierosinām izteikt redakcijā: “(1) Eiropas Savienības un Latvijas invazīvo sugu sarakstā iekļautās sugas aizliegts: ...”
 | **Ņemts vērā.** | Precizēts visā likumprojektā par invazīvo sugu ierobežošanas un iznīcināšanas pasākumiem.Precizēts anotācijas 1.sadaļas 2.punkta 4.apakšpunkts.Precizēta likumprojekta 11.pantā izteiktā 25.panta pirmā daļa atbilstoši priekšlikumam. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Māra Melnbārde |
| Vides aizsardzības un reģionālās attīstības ministrija  |
| Dabas aizsardzības departaments |
| Sugu un biotopu aizsardzības nodaļa |
| vecākā eksperte, 67026917  |
| mara.melnbarde@varam.gov.lv  |

1. Eiropas Komisijas 2019. gada 20. februāra paziņojums "Izmaiņas vienreizēju soda maksājumu un dienas kavējuma naudas aprēķina metodē, kuras Komisija ierosinājusi saistībā ar pārkāpumu procedūrām Eiropas Savienības Tiesā", OV 2019, C 70, 1.-5. lpp, (2019/C 70/01). [↑](#footnote-ref-1)